# **ROMÂNIA** (nu produce efecte juridice)\*

**JUDEŢUL MUREŞ**

**MUNICIPIUL TÂRGU MUREŞ**

**DIRECŢIA TEHNICĂ**

**Nr. 42150/1990/20.08.2025 Inițiator**

**PRIMAR**

Soos Zoltan

**REFERAT DE APROBARE**

**privind** **aprobarea indicatorilor tehnico-economici cu diferența de TVA *aprobați prin***

***HCL nr. 90 din 13 mai 2025 aferenți obiectivului de investiții***

***„Prelungire Calea Sighișoarei – tronson de legătură între str. Budiului și autostrada Transilvania, inclusiv lucrări de protejare și deviere rețele”, parte integrantă din proiectul „Realizare inel ocolitor al Municipiului Târgu Mureș prin interconectarea autostrăzii A3, E60, DN15, DJ152A” – tronson 3***

Prin Hotărârea Consiliului Local nr. 90 din 13 mai 2025, a fost aprobat actualizarea indicatorilor tehnico-economici aferenți obiectivului de investiții„Prelungire Calea Sighișoarei – tronson de legătură între str. Budiului și autostrada Transilvania, inclusiv lucrări de protejare și deviere rețele”, parte integrantă din proiectul „Realizare inel ocolitor al Municipiului Târgu Mureș prin interconectarea autostrăzii A3, E60, DN15, DJ152A” – tronson 3

În urma reevaluării proiectului și a actualizării costurilor aferente, s-au constatat diferențe față de valorile inițiale, determinate de:

* Evoluția prețurilor materialelor de construcții și a costurilor forței de muncă;

**Situaţia existentă:**

Sistemul actual al cailor de comunicatie rutiere ale Munİcipiului Targu Mures și ale zonei periurbane este astazi incomplet, in raport cu tipul de trafic de tranzit, in special cu cel al traficului greu către directiile Reghin și Sighisoara, respectiv Cluj Napoca:

**Municipiul Târgu Mureș este situat pe traseul DN13 si DN 15.**

In acest moment tranzitarea Municipiului Targu Mureș se realizează pe reteaua de străzi ale Municipiului.

Tranzitul Din directia Cluj spre Est spre Reghin si spre Moldova se realizează pe relatia de străzi :

* Gheorghe Doja
* Libertătii
* Barajului
* Insulei
* Tamas Erno
* Cuza Vodă
* Sinaia
* Pavel Chinezu
* Piata Mărășești
* Piata Republicii
* Str. 22 Decembrie 1989

Tranzitul din direcția Cluj Napoca spre Sud (Sighisoara, Brașov, București) se realizează pe următoarele străzi din municipiul Târgu Mureș:

* Str. Gheorghe Doja
* Str. Bega
* Calea Sighisoarei
* Bd. 1 Decembrie 1918

Strazile mentionate mai sus au doua sau patru benzi in sectiune transversala, mărginite in general de trotuare si borduri din beton.

Partea carosabila, realizata cu imbracaminti asfaltice, prezinta multiple degradari, datorate traficului foarte greu care le tranziteaza.

De asemenea, traseele prin oras strabat, in general, zone rezidentiale, cu imobile situate in apropierea partii carosabile, fapt ce creeaza probleme majore, în special riveranilor.

Traficul pe rețeaua stradală se desfasoara anevoios, cu viteze reduse de circulatie, cu libertatea de menevrare redusa și cu un confort scazut al deplasarii.

Utilizarea traseelor de tranzit ale cailor de comunicatie descrise mai sus au ca rezultat supraincarcarea strazilor principale ale orașului, acest fapt generand viteze mici de circulatie și timpi ridicati de transport și poluare.

Intersectiile de pe traseul străzilor sunt supraîncărcate, timpii de asteptare sau de trecere sunt foarte mari, provocând ambuteiaje ce conduc la blocarea temporară a acestor trasee și a străzilor limitrofe.

Gradul de poluare este foarte ridicat, cu praf și noxe. Disconfortul dat de zgomotul din traffic este ridicat, au fost măsurate valori peste 100 DB ceea ce conduce la scăderea nivelului de trai si aparitiei bolilor cauzate de stres,

**Situaţia propusă:**

Obiectivele directe ce se doresc atinge prin prezentul proiect sunt sintetizate astfel:

* Amenajrea drum ocolitor intre nodul rutier al autostrăzii A3 existent, amenajat cu sens giratoriu și strada Budiului;
* Amenajare intersectie cu strada Budiului și racordare la viitorul tronson 4 al Inelului ocolitor;
* Asigurarea continuității traficului pe traseul propus, prin implementarea tuturor tronsoanelor;
* Amenajarea unei părți carosabile care va face față la trafic greu pentru o perioadă de 30 ani;
* Asigurarea elementelor geometrice ale traseului in plan orizontal pentru un trafic cu viteză de 50 - 70 km/ h
* Amenajarea iluminat public pentru intersectiile drumului și pe sectoarele cu lucrările de artă de pe traseu
* Asigurarea colectării si evacuării apelor provenite din precipitatii și descărcarea acestora în afluenții aflati adiacent traseului.

Obiective indirecte ale proiectului:

* reducerea timpului de calatorie si cresterea vitezei medii de deplasare;
* imbunatatirea conditiilor de siguranta a traficului rutier;
* reducerea numarului de accidente precum si imbunatatirea confortului in timpul calatoriei;
* reducerea emisiilor de poluanti si impactului negativ asupra mediului, prin cresterea fluentei atat a traficului de tranzit deviat, cat si a traficului ramas in zona urbana, de reducere a poluarii sonore in zonele populate.

Rețeaua de transport a Municipiului Târgu Mureș continuă să fie afectată de un trafic intens pe rutele actuale de tranzit, ceea ce impune implementarea urgentă a proiectului pentru fluidizarea circulației și reducerea impactului negativ asupra zonei urbane.

În acest context, actualizarea indicatorilor tehnico-economici este necesară pentru a asigura fezabilitatea economică și tehnică a proiectului și pentru a respecta cerințele de finanțare și implementare.

Conform documentației revizuite, valorile investiției au fost ajustate astfel:

* + **Valoarea totală a investiției (fara TVA): 368.857.309,61 lei**
  + **Valoarea totală a investiției ( cu TVA): 443.765.257,11 lei**
  + **Din care construcții și montaj (fara TVA ): 260.992.617,03 lei**
  + **Din care construcții și montaj (C+M cu TVA): 315.801.066,61 lei**

Principalii indicatori tehnico-economici detaliați sunt prezentați în Anexa nr. 1, care face parte integrantă din proiectul de hotărâre.

Menționăm faptul că, studiul de fezabilitate cu indicatorii tehnico – economici a fost avizat în ședința CTE CNAIR. Avizul s-a acordat cu condiționat cu solicitarea ca până la data de 15.05.2025, să transmitem Hotărârea de consiliul Local privind ***modificarea indicatorilor tehnico-economici aprobați prin HCL nr. 90 din 13 mai 2025 aferenți obiectivului de investiții„Prelungire Calea Sighișoarei – tronson de legătură între str. Budiului și autostrada Transilvania, inclusiv lucrări de protejare și deviere rețele”, parte integrantă din proiectul „Realizare inel ocolitor al Municipiului Târgu Mureș prin interconectarea autostrăzii A3, E60, DN15, DJ152A” – tronson 3***, revizuită în condițiile solicitării comisiei CTE CNAIR, prin avizul nr.92/36.764 din 10 aprilie 2025, înregistrat la Municipiul Târgu Mureș sub nr. 20.245/827/DT/09.05.2025, anexat.

Finanţarea investiţiei e propusă a se realiza prin fonduri externe nerambursabile. PT 2021-2027

Având în vedere cele menționate, propunem spre aprobare în cadrul Consiliului Local Municipiului Târgu Mureș actualizarea indicatorilor tehnico-economici ai investiției, în conformitate cu noile valori rezultate din analiza tehnică și financiară.

**Arhitect Șef,**

Miheț Florin Daniela

**Director Executiv, Director S.P.A.D.P.**

ec. Fodor Anca Maria Ing. Moldovan Florian

**Director Executiv, Șef serviciu SPFI**

ing. Racz Lucian Dana Ijac

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

**Proiect**

**(nu produce efecte juridice) \***

**Iniţiator**

**PRIMAR**

**Soos Zoltan**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2025**

**privind** **aprobarea indicatorilor tehnico-economici cu diferența de TVA**  ***aprobați prin***

***și HCL nr. 90 din 13 mai 2025 aferenți obiectivului de investiții***

***„Prelungire Calea Sighișoarei – tronson de legătură între str. Budiului și autostrada Transilvania, inclusiv lucrări de protejare și deviere rețele”, parte integrantă din proiectul „Realizare inel ocolitor al Municipiului Târgu Mureș prin interconectarea autostrăzii A3, E60, DN15, DJ152A” – tronson 3***

***Consiliul Local al Municipiului Târgu Mureş, întrunit în ședință ordinară de lucru***

**Având în vedere:**

* Referatul de aprobare nr. 42150/1990/20.08.2025 iniţiat de Primarul Municipiului Târgu Mureș prin Direcţia Tehnică *privind ajutarea indicatorilor tehnico-economici cu diferență de TVA, aprobați prin HCL nr. 35 din 18 martie 2025 aferenţi obiectivului de investiţii „Prelungire calea Sighișoarei- tronson de legătură între str. Budiului și autostrada Transilvania,, inclusiv lucrări de protejare și deviere rețele, parte integrantă din proiectul Realizare inel ocolitor al municipiului Târgu Mureș prin interconectarea autostrăzii A3, E60, DN15, DJ152A”- tronson 3*
* *Hotărârea Consiliului local municipal Târgu Mureș nr. 35/18.03.2025* privind actualizarea indicatorilor tehnico-economici aferenți obiectivului de investiții „Prelungire calea Sighișoarei- tronson de legătură între str. Budiului și autostrada Transilvania,, inclusiv lucrări de protejare și deviere rețele, parte integrantă din proiectul Realizare inel ocolitor al municipiului Târgu Mureș prin interconectarea autostrăzii A3, E60, DN15, DJ152A”- tronson 3- VARIANTA 3
* *Hotărârea Consiliului local municipal Târgu Mureș nr. 90/13.05.2025* privind modificarea a indicatorilor tehnico-economici aprobați prin HCL nr. 35 din 18 martie 2025 aferenți obiectivului de investiții „Prelungire calea Sighișoarei- tronson de legătură între str. Budiului și autostrada Transilvania,, inclusiv lucrări de protejare și deviere rețele, parte integrantă din proiectul Realizare inel ocolitor al municipiului Târgu Mureș prin interconectarea autostrăzii A3, E60, DN15, DJ152A”- tronson 3-
* Raportul Comisiilor de specialitate din cadrul Consiliului local municipal Târgu Mureş

**În conformitate cu prevederile:**

* art. 2, pct. 42 din Legea nr. 141 din 25 iulie 2025 privind modificarea si completarea art. 291 alin.(1) din Legea nr. 227/2015 privind Codul fiscal
* art. 66, pct 1 din Ordonanța de Urgență a Guvernului nr. 114/2018, privind instituirea unor măsuri în domeniul investițiilor publice și a unor măsuri fiscal bugetare;
* HG nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările şi completările ulterioare;
* Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare;
* Art. 1 alin. (2) din Legea nr. 500/2002 privind finanţele publice, cu modificările şi ccompletările ulterioare;
* Art. 44, alin. (1) al Legii nr. 273/2006 privind finanţele publice locale, cu modificările şi completările ulterioare;
* Avizul CTE CNAIR nr. 92/36.764 din 10 aprilie 2025 înregistrat la Municipiul Târgu Mureș sub nr. 20.245/827/DT/15.04.2025.
* Art.129 alin. (1), alin. (2) lit. „b”, alin. (4) lit. „d”, art. 139 alin. (1) OUG nr. 57/05.07.2019 privind Codul administrativ, cu modificările şi completările ulterioare;

**H o t ă r ă ş t e :**

**Art. I.** **Se aprobă indicatorii tehnico-economici cu diferența de TVA aprobați prin HCL nr. 90 din 13 mai 2025 aferenți obiectivului de investiții ”Prelungire Calea Sighișoarei – tronson de legătură între str. Budiului și autostrada Transilvania, inclusiv lucrări de protejare și deviere rețele”, parte integrantă din proiectul „Realizare inel ocolitor al Municipiului Târgu Mureș prin interconectarea autostrăzii A3, E60, DN15, DJ152A” – tronson 3**

* + Valoarea totală a investiției ( cu TVA**): 443.765.257,11 lei**
  + Din care construcții și montaj (C+M cu TVA): **315.801.066,61 lei**

***Actualizarea indicatorior tehnico-economici detailați sunt prezentați în Anexa nr. 1, care face parte integrantă din prezenta hotărâre.***

**Art. II** Se declară de utilitate publică de interes local obiectivul de investiții „ ”**Prelungire Calea Sighișoarei – tronson de legătură între str. Budiului și autostrada Transilvania, inclusiv lucrări de protejare și deviere rețele”, parte integrantă din proiectul „Realizare inel ocolitor al Municipiului Târgu Mureș prin interconectarea autostrăzii A3, E60, DN15, DJ152A” – tronson** 3”

**Art. III.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. IV.** Prezenta hotărâre se comunică:

* Direcției Arhitect șef,
* Direcției tehnice,
* Direcției economice,
* Serviciului Public Administrația Domeniului Public
* Serviciului Proiecte cu Finanțare Internațională

**Viză de legalitate**

**Secretarul General al Municipiului Târgu Mureş**

**Bordi Kinga**

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ